Nossa Senhora do Baluarte kabel

Nossa Senhora do Baluarte kabel (portugali keeles Capela de Nossa Senhora do Baluarte) on 16. sajandist pärinev roomakatoliku kabel mere  ääres Ilha de Moçambique põhjaserval Mosambiigis. Kabel on vanim Portugali koloniaalarhitektuuri ehitis, Mosambiigi ainuke manuelismi stiilis rajatis ja teadaolevalt ka vanim säilinud Euroopa ehitis lõunapoolkeral.Capela mais antiga do oceano Índico vai ser reabilitada com um milhão de euros de apoio português. - Publico, 3 de Dezembro de 2023

Kabeli ehitasid 1522. aastal Pedro de Castrose laevastiku meresõitjad, kes peatusid saarel teel Indiasse.

Väike kabel on ehitatud lakooniliste mahtudega, tahutud kvaadritest ja manuelismi dekoorielementidega raiddetailidel, mis oletatavasti võeti Portugali kuningriigist kaasa ja algselt olid ilmselt ette nähtud Indiasse viimiseks. Kabelil on kõrge radiaalsete roietega võlvlagi ja raiddekoorist ehissakmetega müüriserv. Ebaühtlast müüriladu ja konstruktsiooni ebatäiuslikkust on seletatud ehitajate kogenematusega.

Kabel ehitati kunagisele rannaäärse suurtükipatarei (baluarte 'bastion') asukohale. Arvatavasti 17. sajandil lisati kabelile eeskoda nagu India koloniaalkirikutel. Kabel asub São Sebastião kindluse territooriumil ja seda restaureeriti 1996. aastal Portugali kultuurimälestiste ameti vahenditega.

 Pildid 

 Viited 

Kategooria:Kabelid
Kategooria:Portugali arhitektuur
Kategooria:Mosambiik
Kategooria:Portugali religioon